5 ຄົນເສຍຊີວິດ ໃນເຫດ ລົດແລ່ນຕຳ ທາງເຂົ້າຈະຕຸລັດ Tiananmen (ວີດີໂອ/ສະໄລດ໌)
5 ຄົນເສຍຊີວິດ ແລະບາດເຈັບ 11 ຄົນ ໃນເຫດ ລົດແລ່ນຕຳ ທາງເຂົ້າຈະຕຸລັດ Tiananmen ທີ່ກຸງປັກກິງ.
ຕຳຫຼວດຈີນກ່າວວ່າ ມີ 5 ຄົນເສຍຊີວິດ ຫຼັງຈາກລົດ SUV ຫລື ລົດສະປອຕທີ່ໃຊ້ງານໄດ້ ທີ່ເຂົາເຈົ້າຂີ່ໄປ ເກີດອຸບັດເຫດແລ່ນ ຕຳທາງເຂົ້າຈະຕຸລັດ Tiananmen ໃນກຸງປັກກິ່ງ ແລ້ວເກີດໄຟ ໄໝ້ຂຶ້ນ ໜັງສືພິມຊິນຫົວຂອງທາງການຈີນ ເວົ້າວ່າ ຢ່າງນ້ອຍ ມີອີກ 11 ຄົນໄດ້ຮັບບາດເຈັບ ເວລາລົດຄັນດັ່ງກ່າວແລ່ນເຈືອກເຂົ້າ ໄປຕຳພວກປະຊາຊົນ ຢູ່ປະຕູທາງເຂົ້າຈະຕຸລັດ Tiananmen ກ່ອນເກີດໄຟໄໝ້ຂຶ້ນໃນວັນຈັນມື້ນີ້ ຕຳຫຼວດໄດ້ອົບພະຍົບຜູ້ ຄົນອອກໄປໃນທັນທີ ຫຼັງຈາກເກີດອຸບັດເຫດແລ້ວແລະໄດ້ອັດ ບໍລິເວນນັ້ນໃນຂະນະທີ່ພວກພະນັກງານສຸກເສິນ ຮີບຮ້ອນໄປ ຊ່ອຍກູ້ໄພຢູ່ບ່ອນເກີດເຫດ ຈະຕຸລັດ Tiananmen ເປັນສະຖານທີ່ ທີ່ມີການປະທ້ວງເພື່ອປະຊາທິປະໄຕ ພາຍໃຕ້ ການນຳພາຂອງພວກນັກສຶກສາ ໃນປີ 1989 ທີ່ໄດ້ຍຸດຕິລົງ ຫລັງຈາກທີ່ພວກເຈົ້າໜ້າທີ່ ຈີນເຂົ້າທຳການທັບມ້າງຢ່າງນອງເລືອດ ຈະຕຸລັດດັ່ງກ່າວແມ່ນຫ້ອມລ້ອມດ້ວຍສາລາປະຊາຊົນ ກໍຄືຕຶກສະພາແຫ່ງຊາດຈີນ ແລະອະນຸສາວະລີບັນຈຸສົບຂອງມື້ລາງປະທານ ເໝົາເຈີຕຸງ ຜູ້ກໍ່ຕັ້ງຈີນຄອມມີວນິສນັ້ນ